UBERA ARANZETA (EH Bildu, 2014-10-30):
Orbegozo jauna, Darpón jauna ezin gara autokonplazentzian eta paralisian erori eta saiatu gaitezke errealitatea mozorrotzen, baina eguneroko errealitateak beste argazki bat erakusten digu.
Guk hemen eztabaidatu genezake eta etengabe aritu genezake ordezkapenak betetzen dira, ordezkapenak ez dira betetzen. Langileen baldintzak egokiak dira, ez dira egokiak. Herritarrei ongi artatzen zaie, ez zaie artatzen. Baina errealitatea da eta adibide bat jarriko dut. Orain dela 15 egun Basurtoko ospitalean gertatutako adibidea. Adibide gehiago ditut, egunerokoak.
80 urteko emakume bat. Aldaka apurtu zuen, mokorra apurtu zuen, urgentzietara eraman zuten, bi edo hiru egun pasatu zituen urgentzietako boxean. 80 urteko emakume batek. Ospitalizatu gabe eta ingresatu gabe. Ostiralean ospitalizatu zuten eta noski, aste bukaeretan ez da operaziorik egiten, astelehena arte itxaron behar izan zuen. Hori da kalitatea.
Eta horrelakoak, egunero ditugu. Agian kontrastatzeko zuek eta hemen beste batzuk jartzen dugun errealitatea, egin behar duguna da legebiltzarkideon artean eta gobernukideen artean batzordeak sortu eta...
...eta hemen beste batzuk jartzen dugun errealitatea, egin behar duguna da legebiltzarkideon artean eta gobernu-kideen artean batzordeak sortu eta Osakidetzako zentro guztietatik, ez bakarrik ospitaleetatik, lehen arretako zentroetatik eta beste hainbat tokietatik etengabe pasatu, aztertu, kontrolatu eta ikusi zein den errealitatea. Hor ikusiko dugu egunerokoan zer gertatzen den.
Zeren hemen etengabe ospitaleetaz ari zarete hitz egiten eta guk ez dugu behar ospitale fantasma, zeren hemen ospitale fantasmak ari gera sortzen.
Zer gertatzen ari da Gernikan? Gernika erdi hutsik dago, anbulategi handi bat besterik ez da. Eibarren aste honetan jaso dugu plan funtzionala, zer gertatu behar da? Lau solairu: bat hutsik geratuko da. Beste bat, Eibarren dauden beste zentroak bertan berkokatuko dira eta bakarrik solairu bat erabiliko da zerbitzu berriak kokatzeko. Zer gertatuko den Urdulizekin ez dakigu.
Hori da errealitatea, hori da errealitatea. Eta errealitatea da, eta ez dira gure datuak, da Osakidetzak egindako auditoria batek ematen dituen datuak, 2013an ebentual eta, 1.481 pertsona ebentual gutxiago ordaindu zituen, kontratatu zituen Osakidetzak. Hori da errealitatea.
Baina noski, oso ondo egiten dugu eta artista batzuk zarete mozorrotzen eta murrizketak ondo makilatzen, zeren badirudi oso eroso zaudetela PPk eta Rajoyk Madrilen ezartzen dituzten neurriekin. Eta ikusten duguna da nahi denean borondatea egoten dela akordioetara iristeko eta gauzak beste era batetara egiteko.
Eta horren adibide da, horregatik gaur ez dit balio Madrilera begiratzea, ez dit balio Ertzaintzaren OPEan gertatu dena.
Akordio bat egon da, beraz, erreposizioen tasarena konpondu da, OPErena konpondu da eta 2011tik dagoen Errege Dekretua eta ondorengo aurrekontuetan jasotako irizpideak gainditu dira akordio politiko baten bidez.
Beraz, horrek bakarrik guri erakusten diguna hemen PPren murrizketekin Urkullu eta bere Gobernua oso eroso daudela eta borondate politiko kontua dela, baina horretaz ba Karmelo Barrio jaunak hobeto azalduko dizkizue.
Hemen, Barrio jauna, bakoitzak bere papera dauka. Guk garbi daukagu, Gobernua bere papera, legebiltzarkideok bera eta sindikatuak besteena.
Baina Gobernua geldirik badago, alde bakarrekotasunez erabakiak hartzen ari baldin bada, elkarrizketarik ez baldin badu nahi, legebiltzarkideok zer egongo gara, eskuak gurutzatuta? Ez, gure beharra da Gobernuari bultza egitea, Gobernua kontrolatzea eta nolabait Gobernuari eskatzea elkartu sindikatuekin, eragileekin eta adostu.
Eta horretarako guk nahi duguna da irizpide batzuk mahai gainean jarri eta guk ez dugu inolako inposiziorik edo konkrezio, bai, konkrezioak jartzen ditugu, baina ez diogu esaten hori bete behar duenik, baizik eta esaten diogu norabide horretan hitz egiteko, negoziatzeko, adosteko.
Eta gainera, EH Bilduk adostasun batetara iristeko bere konkrezio maila jaitsi du, pentsatzen dugulako gai honek merezi duela eta guztiok hemen esfortzu bat egin beharko genukeela herritarron osasun eskubidea bermatzeko.
Eta hemen nahikoa da etengabe osasun arloko profesionalei esker oneko hitzak ematea. Eta esker oneko hitzak helarazi beharrean, egin beharko genukeena da hemendik, Gobernutik, Jaurlaritzatik helarazi baliabideak, bitartekoak bere lana ahalik eta hobekien egoteko.
Hori besterik ez dute eskatzen eta gure betebeharra hori da. Esker oneko hitzak oso gutxi balio dute, oso politak geratzen dira, baina gero errealitatean eta egunerokoan oso gutxi.